Bagas Joro Bahal

Bagas Joro Bahal i ma sada bagas joro na adong di Huta Bahal, Kecamatan Padang Lawas Utara, Kabupaten Padang Lawas Utara, Propinsi Sumatera Utara, Indonesia. Bagas Joro on, ima Bagas Joro ni na marhaporseaon Buddha. Nunga tung ganjang sarita taringot tu Bagas Joro on, Haadaongan ni Bagas Joro on, i ma gabe sada bukti nunga ro angka jolma na marhaporseahon tu Buddha mulai na jolo tu Indonesia. Bagas Joro Bahal on dipillit laho mangulahon sada pesta taringot tu pesta ni angka na marugamo Buddha, i ma pesta Waisak taon 2023 di taon naung salpu, bagas joro on dos ma i molo didok dohot Bagas Joro Bahal II.Detik Sumut (04 Juli 2023) - Sejarah Candi Bahal, Jejak Sriwijaya di Sumut Lokasi Peringatan Waisak 2023 (Dibereng : 10 November 2024)

 Panggatian ni goar 
Tingki na jolo, gora ni Bagas Joro on, sangan do di dok Bagas Joro Portibi, ala di tingki i Bagas Joro on adong di huta Potibi, dung pe di taon 1991, Pamarenta Bangso Indonesia mangganti goar na, sian Bagas Joro Portibi, gabe Bagas Joro Bahal, ala na Bagas Joro on, maringanan di huta na jolok tu Bagas on, ima Huta Bahal.Liputan6 (11 Maret 2016). Candi Bahal, Potret Kemegehan dan Kejayaan Kerajaan Sriwijaya (Dibereng: 10 November 2024)

 Sarita taringot tu haadongan ni bagas joro 
Bagas Joro Bahal on dianggar dibahen hira hira abad pasampulutoluhon, Bagas Joro on dibahen sian batako dohot batu bata na mera, dipungka ma dohot bagak, gabe gogo ma bagunan ni bagas joro on, godang do angka ukiran di dorpina, patandahon nunga malo angka tungkang na na mambahen bagunan on.Laman Resmi Pamarenta Propinsi Sumatera Utara (30 Juli 2024). Candi Bahal Arsitektur Bersejarah. (Dibereng: 10 November 2024) Molo di ida sian angka na adong dibagas ni Bagas joro on, adong do ihatan na do na marhaporseaon tu Hindu suang songoni Buddha, alan angka tading tading nasida na adong di Indonesia mirip do dohot na adong di Bagas Joro on.

Anggar anggar ni angka na hea manaliti manang mamparsiajari Bagas joro on madok, molo taringot tu ise na patindanghon Bagas Joro on, dang dope diboto nasida, alai idok nasida, hirahira dibahen ma on di tingki di Harajaon Panai, songon angka sarita na jolo na mandok, Harajon Panai hea do gabe harajaon na diporangi Harajaon Sriwijaya dohot angka harajaon na asing, i ma alani gok ni arta ni Harajaon Panai taringot tu angka na ro sian luat na.

 Tolu Bagas Joro Bahal 
Adong tolu Bagas Joro na tindang di bagasan inganan na bolak na hira hira mar 100 hektar on, tolussa Bagas Joro on di bahen sian batu bata na rara jala dipagari, on ma tolu Bagas Joro Bahal na adong :

Bagas Joro Bahal I
Sian tolu Bagas Joro na adong, Bagas Joro Bahal I on, ima na gabe naumbalga sian na asing, dibahen ma pondasi na marukuran 7 hali 7 meter, adong do muse sahira tanda ni bagunan naung sega, ima bagas joro pandamping na pundasi na 3 meter hali 2 satongan meter. Pas di tonga tongan ni tangga lao masuk tu bagasan, adong do patung ni binatang na di goari Makara. (Binatang na adong di bagas sarita rupana songon moster aek).

Bagas Joro Bahal II
Sarupa dohot Bagas Joro Bahal I, di Bagas Joro Bahal II on pe adong do di ida sahira tanda ni bangunan naung sega, bagas joro pandamping, jala di pintu masuk na di tangga i pe, adong do patung ni binatang na digoari Mahara, alai rupa na ndang sarupa dohot na adong di Bagas Joro Bahal I i.

Bagas Joro Bahal III
Molo balgana, Bagas Joro Bahal III on songon na sarupa ma dohot Bagas Joro Bahal II, adong do muse bongkasbongkas ni bangunan naung sega di jonokna, alai ndang songon Bagas Joro Bahal I dohot Bahal II, dison dang adong di tanggana Patung ni Binatang Makara i, Kompas.com (23 Januari 2023). Candi Bahal, Kompleks Percantian Terluas di Sumatera Utara (Dibereng: 10 November 2024)

 Pigapiga gombar taringot tu Bagas Joro Bahal 

 Pustaha 

 Pranala Ruar 
 Website Resmi Pemerintah Provinsi Sumatera Utara
 Kompas

Horong:Bagas joro
Horong:Bagas joro Buddha
Horong:Bagas joro di Sumatera
Horong:Bagas joro di Sumatera Utara
Horong:Luat pariwisata di Sumatera Utara